
VALSTYBINĖS MOKESČIŲ INSPEKCIJOS 
PRIE LIETUVOS RESPUBLIKOS FINANSŲ MINISTERIJOS 
VIRŠININKAS

ĮSAKYMAS
DĖL ASMENŲ, TURINČIŲ TEISĘ ĮSIGYTI AKCIZAIS APMOKESTINAMŲ PREKIŲ SU AKCIZŲ LENGVATA, REGISTRAVIMO TAISYKLIŲ PATVIRTINIMO IR KAI KURIŲ VALSTYBINĖS MOKESČIŲ INSPEKCIJOS 
PRIE LIETUVOS RESPUBLIKOS FINANSŲ MINISTERIJOS 
VIRŠININKO ĮSAKYMŲ PRIPAŽINIMO NETEKUSIAIS GALIOS

2023 m. gruodžio 27 d. Nr. VA-99
Vilnius

Vadovaudamasi Lietuvos Respublikos akcizų įstatymo 21 straipsnio 9 dalimi, 39 straipsnio 4 dalimi, 43 straipsnio 11 ir 12 dalimis, 48 straipsnio 1 dalies 5 punktu, 48 straipsnio 2, 3 dalimis, 51 straipsnio 2 dalimi, 72 straipsnio 1 dalies 4 punktu ir 2 dalimi, Energinių produktų atleidimo nuo anglies dioksido dedamosios taikymo tvarkos aprašo, patvirtinto Lietuvos Respublikos Vyriausybės 2002 m. birželio 4 d. nutarimu Nr. 821 „Dėl Lietuvos Respublikos akcizų įstatymo įgyvendinimo“, 3 ir 8 punktais, Akcizų lengvatų taikymo etilo alkoholiui ir (arba) alkoholiniams gėrimams, skirtiems Lietuvos Respublikos akcizų įstatymo 27 straipsnio 1 dalies 4–7 ir 9 punktuose nurodytiems tikslams, tvarkos aprašo, patvirtinto Valstybinės mokesčių inspekcijos prie Lietuvos Respublikos finansų ministerijos viršininko ir Muitinės departamento prie Lietuvos Respublikos finansų ministerijos generalinio direktoriaus 2023 m. spalio 11 d. įsakymu Nr. VA-75/1BE-719 „Dėl Akcizų lengvatų taikymo etilo alkoholiui ir (arba) alkoholiniams gėrimams, skirtiems Lietuvos Respublikos akcizų įstatymo 27 straipsnio 1 dalies 4–7 ir 9 punktuose nurodytiems tikslams, tvarkos aprašo patvirtinimo“, 4.2, 8.2, 9.2, 15.2 papunkčiais, Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Lietuvos Respublikos finansų ministerijos nuostatų patvirtinimo“, 22.9 papunkčiu:
Preambulės pakeitimai:
Nr. VA-20,
2024-02-23,
paskelbta TAR 2024-02-23, i. k. 2024-03436            
Nr. VA-99,
2024-12-16,
paskelbta TAR 2024-12-16, i. k. 2024-22191            

1.	Tvirtinu Asmenų, turinčių teisę įsigyti akcizais apmokestinamų prekių su akcizų lengvata, registravimo taisykles (pridedama).
2.	 Pripažįstu netekusiais galios:
2.1.	Valstybinės mokesčių inspekcijos prie Lietuvos Respublikos finansų ministerijos viršininko 2002 m. rugpjūčio 19 d. įsakymą Nr. 246 „Dėl Prekybos šildymo kuru taisyklių“ su visais pakeitimais ir papildymais;
2.2.	Valstybinės mokesčių inspekcijos prie Lietuvos Respublikos finansų ministerijos viršininko 2004 m. vasario 26 d. įsakymą Nr. VA-22 „Nuo akcizų atleistas naftos dujas ir dujinius angliavandenilius buitinėms reikmėms tiekiančių / naudojančių asmenų registravimo ir išpilstytų dujų apskaitos tvarkymo taisyklių patvirtinimo“ su visais pakeitimais ir papildymais;
2.3.	Valstybinės mokesčių inspekcijos prie Lietuvos Respublikos finansų ministerijos viršininko 2004 m. balandžio 28 d. įsakymą Nr. VA-66 „Dėl Specialių sandėlių ir asmenų, tiekiančių gazolius mobiliosiomis talpyklomis (autocisternomis), registravimo“ su visais pakeitimais ir papildymais; 
2.4.	Valstybinės mokesčių inspekcijos prie Lietuvos Respublikos finansų ministerijos viršininko 2004 m. balandžio 29 d. įsakymą Nr. VA-75 „Dėl biologinės kilmės energetinių produktų apmokestinimo sumažintais akcizais“ su visais pakeitimais ir papildymais;
2.5.	Valstybinės mokesčių inspekcijos prie Lietuvos Respublikos finansų ministerijos viršininko 2004 m. gegužės 17 d. įsakymą Nr. VA-96 „Dėl Asmenų, tiekiančių nuo akcizų atleistus laivų (orlaivių) degalus, registravimo“ su visais pakeitimais ir papildymais;
2.6.	Valstybinės mokesčių inspekcijos prie Lietuvos Respublikos finansų ministerijos viršininko 2004 m. gegužės 18 d. įsakymą Nr. VA-97 „Dėl Leidimų dėl nuo akcizų atleidžiamų energinių produktų išdavimo ir panaikinimo taisyklių patvirtinimo“ su visais pakeitimais ir papildymais; 
2.7.	Valstybinės mokesčių inspekcijos prie Lietuvos Respublikos finansų ministerijos viršininko 2006 m. vasario 21 d. įsakymą Nr. VA-18 „Dėl bioetiltretbutileterio gamybai skirto akcizais neapmokestinamo dehidratuoto etilo alkoholio įsigijimo“;
2.8.	Valstybinės mokesčių inspekcijos prie Lietuvos Respublikos finansų ministerijos viršininko 2006 m. gruodžio 4 d. įsakymą Nr. VA-90 „Dėl Su akcizų lengvatomis susijusių akmens anglių, kokso, lignito tiekimo ir naudojimo įforminimo taisyklių patvirtinimo“ su visais pakeitimais ir papildymais;
2.9.	Valstybinės mokesčių inspekcijos prie Lietuvos Respublikos finansų ministerijos viršininko 2010 m. sausio 8 d. įsakymą Nr. VA-6 „Dėl Elektros energijos naudotojų registracijos taisyklių patvirtinimo“ su visais pakeitimais ir papildymais;
2.10.	Valstybinės mokesčių inspekcijos prie Lietuvos Respublikos finansų ministerijos viršininko 2019 m. rugpjūčio 29 d. įsakymą Nr. VA-65 „Dėl Atleidimo nuo akcizų už neapdorotą tabaką leidimo išdavimo ir panaikinimo taisyklių patvirtinimo“ su visais pakeitimais ir papildymais.
3.	Nustatau, kad:
3.1. šis įsakymas įsigalioja 2024 m. sausio 1 d.;
3.2. iki šio įsakymo įsigaliojimo dienos, vadovaujantis šio įsakymo 2.1, 2.3, 2.5, 2.6, 2.8-2.10 papunkčiuose nurodytuose teisės aktuose nustatyta tvarka išduoti leidimai lieka galioti ir nauji leidimai pagal šio įsakymo 1 punktu tvirtinamų taisyklių priedo 2-9 punktus neišduodami.



Viršininkė	Edita Janušienė

PATVIRTINTA
Valstybinės mokesčių inspekcijos prie Lietuvos Respublikos finansų ministerijos viršininko 
2023 m. gruodžio 27 d. įsakymu Nr. VA-99


ASMENŲ, TURINČIŲ TEISĘ ĮSIGYTI AKCIZAIS APMOKESTINAMŲ PREKIŲ SU AKCIZŲ LENGVATA, REGISTRAVIMO TAISYKLĖS

I SKYRIUS
BENDROSIOS NUOSTATOS

1. Asmenų, turinčių teisę įsigyti akcizais apmokestinamų prekių su akcizų lengvata, registravimo taisyklės (toliau – Taisyklės) nustato:
1)	asmenų, turinčių teisę įsigyti akcizais apmokestinamų prekių su akcizų lengvata, kurie nurodyti Taisyklių priede (toliau visi kartu Taisyklių priede nurodyti asmenys – Registruoti asmenys), registravimo ir išregistravimo Valstybinėje mokesčių inspekcijoje tvarką;
2)	kaip Valstybinę mokesčių inspekciją turi informuoti Taisyklių priedo 2.3, 10.4 ir 11.1 papunkčiuose nurodyti Registruoti asmenys, ar jie pagal praėjusių kalendorinių metų duomenis galėjo būti laikomi daug energijos suvartojančiais juridiniais asmenimis pagal vieną iš Lietuvos Respublikos akcizų įstatymo 43 straipsnio 12 dalyje nurodytų sąlygų.
Punkto pakeitimai:
Nr. VA-99,
2024-12-16,
paskelbta TAR 2024-12-16, i. k. 2024-22191            

2. Taisyklės parengtos, vadovaujantis Akcizų įstatymo, Energinių produktų atleidimo nuo anglies dioksido dedamosios taikymo tvarkos aprašo, patvirtinto Lietuvos Respublikos Vyriausybės 2002 m. birželio 4 d. nutarimu Nr. 821 „Dėl Lietuvos Respublikos akcizų įstatymo įgyvendinimo“, Akcizų lengvatų taikymo, energinių produktų žymėjimo bei laivų ir orlaivių atsargų tiekimo taikant 0 procentų pridėtinės vertės mokesčio tarifą tvarkos aprašo, patvirtinto Lietuvos Respublikos Vyriausybės 2002 m. gegužės 30 d. nutarimo Nr. 792 „Dėl Akcizų lengvatų taikymo, energinių produktų žymėjimo bei laivų ir orlaivių atsargų tiekimo taikant 0 procentų pridėtinės vertės mokesčio tarifą tvarkos aprašo patvirtinimo“, Lietuvos Respublikos akcizų įstatymo 43 straipsnio 1 dalies 3–5 punktuose nustatytų lengvatų taikymo taisyklių, patvirtintų Lietuvos Respublikos Vyriausybės 2002 m. birželio 4 d. nutarimu Nr. 821 „Dėl Lietuvos Respublikos akcizų įstatymo įgyvendinimo“, Akcizų lengvatų taikymo etilo alkoholiui ir (arba) alkoholiniams gėrimams, skirtiems Lietuvos Respublikos akcizų įstatymo 27 straipsnio 1 dalies 4–7 ir 9 punktuose nurodytiems tikslams, tvarkos aprašo, patvirtinto Valstybinės mokesčių inspekcijos prie Lietuvos Respublikos finansų ministerijos viršininko ir Muitinės departamento prie Lietuvos Respublikos finansų ministerijos generalinis direktorius 2023 m. spalio 11 d. įsakymu Nr. VA-75/1BE-719 „Dėl Akcizų lengvatų taikymo etilo alkoholiui ir (arba) alkoholiniams gėrimams, skirtiems Lietuvos Respublikos akcizų įstatymo 27 straipsnio 1 dalies 4–7 ir 9 punktuose nurodytiems tikslams, tvarkos aprašo patvirtinimo“, nuostatomis.
Punkto pakeitimai:
Nr. VA-99,
2024-12-16,
paskelbta TAR 2024-12-16, i. k. 2024-22191            

3.	Taisyklėse vartojamos sąvokos:
3.1.	Mažmeninės prekybos pakuotė – mažesnė nei 210 litrų talpos pakuotė, kurioje supakuotas energinis produktas yra skirtas galutiniam vartojimui, atitinka prekei taikomų techninių reglamentų reikalavimus, ant jos yra vartotojui skirta spausdintinė, rašytinė ar grafinė informacija apie prekę, jos naudojimo saugą, su ja susijusią riziką.
3.2.	Kitos Taisyklėse vartojamos sąvokos atitinka Akcizų įstatyme vartojamas sąvokas.
4.	Asmenų įregistravimo ir išregistravimo paslaugos užsakomos ir gaunamos elektroniniu būdu:
4.1.	per Valstybinės mokesčių inspekcijos portalo e. VMI autorizuotų elektroninių paslaugų sritį Mano VMI, vadovaujantis Valstybinės mokesčių inspekcijos portalo e. VMI autorizuotų elektroninių paslaugų srities Mano VMI naudojimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2012 m. spalio 3 d. įsakymu Nr. VA-91 „Dėl Valstybinės mokesčių inspekcijos portalo e. VMI autorizuotų elektroninių paslaugų srities Mano VMI naudojimo taisyklių patvirtinimo“ (toliau – Mano VMI), nustatyta tvarka;
4.2.	elektroniniu paštu vmi@vmi.lt, jeigu Mano VMI nesukurta elektroninė paslauga arba sukurta, tačiau dėl Mano VMI neveikimo ja negalima pasinaudoti.
5. Taisyklėmis turi vadovautis: 
1)	asmenys, siekiantys įsiregistruoti asmeniu, turinčiu teisę įsigyti akcizais apmokestinamų prekių su akcizų lengvata, nurodyta Taisyklių priede;
2)	Taisyklių priedo 2.3, 10.4 ir 11.1 papunkčiuose nurodyti Registruoti asmenys, kurie turi informuoti Valstybinę mokesčių inspekciją, ar pagal praėjusių kalendorinių metų duomenis jie galėjo būti laikomi daug energijos suvartojančiais juridiniais asmenimis pagal vieną iš Akcizų įstatymo 43 straipsnio 12 dalyje nurodytų sąlygų;
3)	Valstybinės mokesčių inspekcijos valstybės tarnautojai ir darbuotojai, dirbantys pagal darbo sutartis.
Punkto pakeitimai:
Nr. VA-99,
2024-12-16,
paskelbta TAR 2024-12-16, i. k. 2024-22191            

6.	Pagal šias Taisykles įregistruojami Registruoti asmenys / jų tipai / pavadinimai / įregistravimo terminai / šių asmenų įregistravimo siejimas su konkrečia veiklos vykdymo vieta, nurodyti Taisyklių priede.
7.	Pagal šias Taisykles tiekėjais neregistruojami:
7.1.	akcizais apmokestinamų prekių sandėlių savininkai, kurie akcizais apmokestinamas prekes, kurioms taikomos akcizų lengvatos, laiko, taikydami akcizų mokėjimo laikino atidėjimo režimą, ir tiekia (parduoda) iš savo akcizais apmokestinamų prekių sandėlių;
7.2.	asmenys, kurių akcizais apmokestinamas prekės, kurioms taikomos akcizų lengvatos, laikomos, taikant akcizų mokėjimo laikino atidėjimo režimą, kitiems asmenims priklausančiuose akcizais apmokestinamų prekių sandėliuose ir iš jų tiekiamos (parduodamos).

II SKYRIUS
KREIPIMASIS DĖL ĮREGISTRAVIMO 

8.	Asmuo, pageidaujantis įsiregistruoti Registruotu asmeniu, 4 punkte nurodytais būdais Valstybinei mokesčių inspekcijai turi pateikti prašymą, kuriame turi būti nurodyti Taisyklių 9 punkte nustatyti bendrieji prašymo duomenys, Registruotų asmenų rūšiai nustatyti specialieji duomenys ir dokumentai, nurodyti Taisyklių 10 punkte. 
9.	Bendrieji prašymo duomenys:
9.1.	asmens, mokesčių mokėtojo pavadinimas ir mokesčių mokėtojo identifikacinis numeris (kodas), suteiktas Mokesčių mokėtojų registre, vadovaujantis Mokesčių mokėtojų registro nuostatų, patvirtintų Lietuvos Respublikos Vyriausybės 2000 m. rugsėjo 6 d. nutarimu Nr. 1059 „Dėl Mokesčių mokėtojų registro įsteigimo ir jo nuostatų patvirtinimo“ (toliau – Mokesčių mokėtojų registro nuostatos), nustatyta tvarka;
9.2.	buveinės adresas (jeigu ji privalo būti įregistruota);
9.3.	elektroninių ryšių rekvizitai – kontaktinis telefono numeris, elektroninio pašto adresas;
9.4.	vietos, kurioje tam tikrai paskirčiai bus naudojamos arba iš kurios tiekiamos (parduodamos) akcizais apmokestinamos prekės, adresas (apskritis, miestas (rajonas ar gyvenvietė), gatvės pavadinimas, namo numeris, pašto kodas), jeigu atitinkamo asmens registravimas pagal Taisyklių priedą yra siejamas su konkrečia vieta. Jeigu prašymą pateikia juridinis asmuo, ši vieta (struktūrinis padalinys) turi būti registruota Mokesčių mokėtojų registre, vadovaujantis Juridinio asmens registravimo Mokesčių mokėtojų registre duomenų pakeitimo taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2004 m. gruodžio 15 d. įsakymu Nr. VA-189 „Dėl Juridinio asmens registravimo Mokesčių mokėtojų registre duomenų pakeitimo taisyklių patvirtinimo“, arba Užsienio juridinio asmens prašymo įregistruoti į Mokesčių mokėtojų registrą / išregistruoti iš Mokesčių mokėtojų registro FR0227 formos užpildymo ir teikimo taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2005 m. birželio 14 d. įsakymu Nr. VA-52 „Dėl užsienio juridinio asmens įregistravimo į Mokesčių mokėtojų registrą / išregistravimo iš Mokesčių mokėtojų registro“. 
Vietos adresas gali būti nenurodomas tais atvejais, kai asmuo pagal teisės aktus neprivalo registruoti struktūrinio padalinio. Tokiu atveju prašymas dėl įregistravimo teikiamas Taisyklių 4.2 papunktyje nurodytu būdu;
9.5.	atitinkamo Registruoto asmens, kuriuo asmuo pageidauja įsiregistruoti, tipas ir pavadinimas;
9.6. patvirtinimas, kad veiklai su atitinkamai paskirčiai naudojamomis akcizais apmokestinamomis prekėmis asmuo turi teisės aktų nustatytas licencijas ir (ar) leidimus, kai vykdoma veikla yra reguliuojama licencijomis ar leidimais;
Papunkčio pakeitimai:
Nr. VA-99,
2024-12-16,
paskelbta TAR 2024-12-16, i. k. 2024-22191            

9.7. patvirtinimas, kad asmuo atitinka Akcizų įstatyme ir Taisyklėse nurodytas lengvatos, dėl kurios taikymo siekia įsiregistruoti atitinkamu Registruotu asmeniu, taikymo sąlygas. 
Papildyta papunkčiu:
Nr. VA-99,
2024-12-16,
paskelbta TAR 2024-12-16, i. k. 2024-22191        

10.	Specialieji prašymo duomenys ir pateikiami dokumentai:
10.1.	kai kreipiamasi dėl Taisyklių priedo 2.1 papunktyje nurodyto šildymui skirto kuro naudotojo registravimo:
10.1.1.	nurodomi šilumos gamybos objekto (katilo) duomenys:
10.1.1.1.	 pavadinimas;
10.1.1.2.	 modelis ir (ar) markė;
10.1.1.3.	 šilumos gamybos objekto per valandą sunaudojamo kuro kiekis, išreikštas litrais per valandą. Jeigu fizinis asmuo, planuojantis šildymui skirtą kurą naudoti gyvenamajam būstui šildyti, negali pateikti šilumos gamybos objekto galingumą nurodančių dokumentų arba negali nurodyti šilumos gamybos objekto per valandą sunaudojamo kuro kiekio, jis turi nurodyti faktiškai sunaudoto arba prognozuojamo sunaudoti šildymui skirto kuro kiekį, išreikštą litrais per valandą.
Jeigu šildymui skirtą kurą numatoma naudoti mobiliuose šilumos gamybos objektuose (įskaitant transporto priemones), turi būti nurodomi duomenys apie visus mobilius šilumos gamybos objektus;
10.1.1.4.	 buvimo vietos adresas. Jeigu šildymui skirtą kurą numatoma naudoti mobiliuose šilumos gamybos objektuose ir daugiau negu vienoje vietoje, tokiu atveju turi būti nurodoma ta naudojimo vieta, kurioje šildymui skirtas kuras bus ilgiausiai naudojamas; 
10.1.2.	 nurodomas pageidaujamas per vienerius metus įsigyti šildymui skirto kuro kiekis, išreikštas litrais;
10.1.3.	 pateikiamos šilumos gamybos objekto arba jo dalies techninės charakteristikos (paso), kuriame nurodytas šilumos gamybos objekto galingumas, naudojamo šildymui skirto kuro rūšis ir per valandą sunaudojamas šio kuro kiekis, kopija; 
10.2.	kai kreipiamasi dėl Taisyklių priedo 7.1 papunktyje nurodyto elektros energijos naudotojo įregistravimo:
10.2.1.	 pateikiamas dokumentas (-ai), iš kurio (-ų) galima nustatyti konkrečius vykdomus ar ketinamus vykdyti procesus (cheminės redukcijos, elektrolizės, metalurgijos ar gamybinius) ir kaip bus apskaitoma elektros energija, naudojama šiems procesams vykdyti;
10.2.2.	 pateikiamas dokumentas (-ai), iš kurio (-ų) galima nustatyti elektros pirkimo kainą (arba gamybos savikainą) ir gaminamo produkto vieneto savikainos apskaičiavimą (jeigu elektros energiją numatoma naudoti gamybos procesams, kai jos pirkimo kaina (o tais atvejais, kai ją gamina tas pats asmuo, – gamybos savikaina) sudaro daugiau kaip 50 procentų gaminamo produkto vieneto savikainos).
11.	Dokumentų, nurodytų Taisyklių 10 punkte, teikti neprivaloma, jeigu jie jau buvo pateikti kartu su anksčiau teiktu analogišku prašymu. 
12.	Asmens gali būti pareikalaujama pateikti papildomus dokumentus ir (ar) duomenis, pagrindžiančius realų ketinimą naudoti / tiekti (parduoti) akcizais apmokestinamas prekes pagal atitinkamos lengvatos taikymo paskirtį.
13.	Valstybinei mokesčių inspekcijai pareikalavus, asmuo privalo pateikti mokestinių prievolių įvykdymą užtikrinantį dokumentą Valstybinei mokesčių inspekcijai teikiamos laidavimo arba garantijos sumos apskaičiavimo, tikslinimo, taip pat laidavimo arba garantijos dokumentų priėmimo ir naudojimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymu Nr. VA-132 „Dėl Valstybinei mokesčių inspekcijai teikiamos laidavimo arba garantijos sumos apskaičiavimo, tikslinimo, taip pat laidavimo arba garantijos dokumentų priėmimo ir naudojimo taisyklių patvirtinimo“, nustatyta tvarka.
14.	Asmuo turi patikslinti pateikto prašymo, nurodyto Taisyklių 8 punkte, duomenis, pateikti papildomus dokumentus ir (ar) duomenis, taip pat įvykdyti kitus atliktinus veiksmus per 10 darbo dienų nuo pranešimo apie atliktinus veiksmus gavimo. 

III SKYRIUS
ASMENS ĮREGISTRAVIMAS ARBA ATSISAKYMAS ĮREGISTRUOTI

15.	Asmuo ne vėliau kaip per 5 darbo dienas nuo prašymo gavimo ir (arba) atliktinų veiksmų įvykdymo dienos:
15.1.	įregistruojamas Registruotu asmeniu ir jam suteikiamas identifikacinis numeris. Įregistravus asmenį Registruotu asmeniu, šio įregistravimo duomenų išrašas pateikiamas asmeniui per Mano VMI;
15.2.	asmeniui pateikiamas motyvuotas atsakymas, kodėl jis negali būti įregistruotas Registruotu asmeniu.
16.	Asmenys Registruotu asmeniu yra įregistruojami neterminuotam laikotarpiui, išskyrus Taisyklių priede nurodytus atvejus, kai nustatomas konkretus įregistravimo galiojimo terminas.
17.	Asmens registravimo duomenyse automatiškai įrašomos visos atitinkamam Registruoto asmens tipui leistinos įsigyti akcizais apmokestinamos prekės (tarifinės grupės ir Kombinuotosios nomenklatūros kodai), tačiau asmuo gali įsigyti su akcizų lengvata tik tas prekes, su kuriomis turi teisę vykdyti veiklą ar naudoti atitinkamai paskirčiai (kai veikla yra reguliuojama licencijomis ir (ar) leidimais).
18. Taisyklių priedo 2.1 ir (arba) 2.3 papunkčiuose nurodytiems šildymui skirto kuro naudotojams leistinas įsigyti kiekis nurodomas registravimo duomenyse. Esant poreikiui įsigyti papildomą šildymui skirto kuro kiekį, turi būti teikiamas naujas prašymas.
Punkto pakeitimai:
Nr. VA-99,
2024-12-16,
paskelbta TAR 2024-12-16, i. k. 2024-22191            

19.	Atsisakoma įregistruoti, jeigu:
19.1.	pateikiami neteisingi ir (arba) ne visi duomenys ir (ar) dokumentai (jeigu prašymo nagrinėjimo metu buvo pareikalauta pateikti papildomų dokumentų ir (ar) duomenų);
19.2.	asmuo neturi teisės aktų nustatytų galiojančių licencijų ir (ar) leidimų, kai vykdoma veikla yra reguliuojama licencijomis ar leidimais;
19.3.	nepateikiamas tinkamas mokestinių prievolių įvykdymą užtikrinantis dokumentas (kai jį pateikti privaloma);
19.4.	juridinis asmuo neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje, kai kreipiamasi dėl Taisyklių priedo 9.2 papunktyje nurodyto atvejo;
19.5.	turi didesnių nei 300 eurų mokestinių nepriemokų, susijusių su mokesčiais, kuriuos administruoja Valstybinė mokesčių inspekcija, ir (arba) turi nepriemokų Valstybinio socialinio draudimo fondo biudžetui, kai kreipiamasi dėl Taisyklių priedo 9.2 papunktyje nurodyto atvejo. Jeigu mokesčių, delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas, laikoma, kad asmuo mokestinių nepriemokų neturi; 
19.6.	per paskutinius 12 mėnesių asmuo buvo išregistruotas Valstybinės mokesčių inspekcijos iniciatyva iš tos pačios rūšies Registruoto asmens;
19.7.	asmuo neatitinka Akcizų įstatyme nustatytų lengvatų taikymo sąlygų, dėl kurių jis galėtų būti įregistruotas atitinkamu Registruotu asmeniu;
19.8. pagal tą patį šilumos gamybos objektą jau yra įregistruotas Taisyklių priedo 2.1 ir (arba) 2.3 papunkčiuose nurodytas Registruotas asmuo, išskyrus atvejus, kai tą patį objektą pagal rašytinę sutartį eksploatuoja skirtingi asmenys.
Papunkčio pakeitimai:
Nr. VA-99,
2024-12-16,
paskelbta TAR 2024-12-16, i. k. 2024-22191            

IV SKYRIUS
ASMENS IŠREGISTRAVIMAS

20.	Registruoti asmenys išregistruojami:
20.1.	Registruoto asmens prašymu;
20.2.	Valstybinės mokesčių inspekcijos iniciatyva.
21.	Asmuo, pageidaujantis išsiregistruoti iš Registruotų asmenų, privalo Taisyklių 4 punkte nurodytu būdu pateikti prašymą. 
22.	Registruotas asmuo išregistruojamas ne vėliau kaip per 5 darbo dienas nuo prašymo, nurodyto Taisyklių 20.1 papunktyje, gavimo dienos.
23.	Registruotas asmuo išregistruojamas Valstybinės mokesčių inspekcijos iniciatyva, jeigu:
23.1.	netvarko / netinkamai tvarko naudojamų / tiekiamų (parduodamų) akcizais apmokestinamų prekių apskaitą, kai teisės aktuose yra nustatyta prievolė ją tvarkyti;
23.2.	ilgiau kaip 3 mokestinius laikotarpius iš eilės neteikia / teikia neteisingus operacijų duomenis, kai atitinkamam Registruotam asmeniui yra nustatyta prievolė juos teikti pagal Kai kurių akcizais apmokestinamų prekių apyvartos duomenų pateikimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2005 m. vasario 3 d. įsakymu Nr. VA-16 „Dėl Akcizais apmokestinamų prekių, kurioms taikomos akcizų lengvatos, apyvartos ataskaitos pateikimo taisyklių patvirtinimo“, nustatytą tvarką;
23.3.	ilgiau kaip 6 mokestinius laikotarpius iš eilės neteikia akcizų deklaracijų, kai yra prievolė jas teikti;
23.4.	panaudojo akcizais apmokestinamas prekes kitaip negu nustatyta akcizų lengvatų taikymo sąlygose ir už jas nesumokėjo akcizų;
23.5.	ilgiau kaip 12 mėnesių iš eilės nevykdo veiklos, dėl kurios asmuo įregistruotas Registruotu asmeniu;
23.6.	neturi teisės aktų nustatytų galiojančių licencijų ir (ar) leidimų, kai vykdoma veikla yra reguliuojama licencijomis ar leidimais;
23.7.	nepateikia tinkamo mokestinių prievolių įvykdymą užtikrinančio dokumento, kai yra nustatyta prievolė jį pateikti;
23.8.	juridinis asmuo yra bankrutuojantis, bankrutavęs arba likviduojamas;
23.9.	asmuo yra išregistruotas iš Mokesčių mokėtojų registro Mokesčių mokėtojų registro nuostatų nustatyta tvarka;
23.10. Taisyklių priedo 9.2 papunktyje nurodytas neapdoroto tabako tiekėjas turi didesnių nei 300 eurų mokestinių nepriemokų, susijusių su mokesčiais, kuriuos administruoja Valstybinė mokesčių inspekcija, ir (arba) turi nepriemokų Valstybinio socialinio draudimo fondo biudžetui;
Papunkčio pakeitimai:
Nr. VA-20,
2024-02-23,
paskelbta TAR 2024-02-23, i. k. 2024-03436            

23.11. asmuo neatitinka Akcizų įstatyme nustatytų lengvatų taikymo sąlygų, dėl kurių jis įregistruotas atitinkamu Registruotu asmeniu. 
Papildyta papunkčiu:
Nr. VA-20,
2024-02-23,
paskelbta TAR 2024-02-23, i. k. 2024-03436        

24.	Registruotas asmuo išregistruojamas ir apie išregistravimo Valstybinės mokesčių inspekcijos iniciatyva faktą informuojamas per Mano VMI per 5 darbo dienas nuo Taisyklių 23 punkte nurodytų aplinkybių nustatymo dienos.
IV1 SKYRIUS
INFORMACIJOS APIE DAUG ENERGIJOS SUVARTOJANČIUS JURIDINIUS ASMENIS PATEIKIMO VALSTYBINEI MOKESČIŲ INSPEKCIJAI TVARKA

241. Taisyklių priedo 2.3, 10.4 ir 11.1 papunkčiuose nurodyti Registruoti asmenys, pasibaigus kalendoriniams metams, iki kitų metų balandžio 14 dienos turi įsivertinti, ar pagal praėjusių kalendorinių metų duomenis galėjo būti laikomi daug energijos suvartojančiais juridiniais asmenimis pagal vieną iš Akcizų įstatymo 43 straipsnio 12 dalyje nurodytų sąlygų, ir šią informaciją kartu su atitikimą sąlygai pagrindžiančiais apskaičiavimais pateikti laisvos formos pranešime Valstybinei mokesčių inspekcijai el. paštu vmi@vmi.lt. 
Papildyta skyriumi:
Nr. VA-99,
2024-12-16,
paskelbta TAR 2024-12-16, i. k. 2024-22191        

V SKYRIUS
BAIGIAMOSIOS NUOSTATOS

25.	Akcizais apmokestinamos prekės, kurioms taikomos akcizų lengvatos, gali būti tiekiamos (parduodamos) tik tiems asmenims, kurių atitinkama registracija pagal šias Taisykles yra galiojanti, ir tik tada, kai įsitikinama pirkėjo tapatybe.
26.	Už Taisyklių nevykdymą ar netinkamą vykdymą taikoma atsakomybė Lietuvos Respublikos teisės aktų nustatyta tvarka.
27. Registruoto asmens identifikacinis numeris pagal kitų institucijų išduotus dokumentus, suteikiančius teisę įsigyti akcizais apmokestinamų prekių su akcizų lengvata, suteikiamas per 1 darbo dieną nuo informacijos iš kitos institucijos gavimo dienos.
Asmeniui, kuris denatūruotą etilo alkoholį naudos Akcizų įstatymo 27 straipsnio 1 dalies 1 punkte nurodytiems tikslams, numeris sudaromas iš raidžių KD, raidės N ir Valstybinės mokesčių inspekcijos Akcizų informacinėje sistemoje (toliau ‒ AIS) sugeneruotos skaičių kombinacijos.
Asmeniui, kuris etilo alkoholį naudos Akcizų įstatymo 27 straipsnio 1 dalies 3 punkte nurodytiems tikslams, numeris sudaromas iš raidžių KV (asmeniui, įtrauktam į Valstybinės maisto ir veterinarijos tarnybos sudarytus sąrašus), KS (asmeniui, įtrauktam į sveikatos apsaugos ministro patvirtintus sąrašus), raidės N ir AIS sugeneruotos skaičių kombinacijos.
Asmeniui, kuris etilo alkoholį tieks asmenims, įtrauktiems į Valstybinės maisto ir veterinarijos tarnybos sudarytus sąrašus, ir (ar) asmenims, įtrauktiems į sveikatos apsaugos ministro patvirtintus sąrašus, numeris sudaromas iš raidžių KS, raidės T ir AIS sugeneruotos skaičių kombinacijos. 
Asmeniui, kuris denatūruotą etilo alkoholį tieks Akcizų įstatymo 27 straipsnio 1 dalies 1 punkte nurodytiems tikslams, numeris sudaromas iš raidžių KD, raidės T ir AIS sugeneruotos skaičių kombinacijos. 
Informacija apie identifikacinio numerio suteikimą asmeniui pateikiama per Mano VMI.
Punkto pakeitimai:
Nr. VA-99,
2024-12-16,
paskelbta TAR 2024-12-16, i. k. 2024-22191            
Nr. VA-9,
2025-02-04,
paskelbta TAR 2025-02-04, i. k. 2025-01700            

______________

Asmenų, turinčių teisę įsigyti akcizais apmokestinamų prekių 
su akcizų lengvata, registravimo taisyklių
priedas


ASMENYS, TURINTYS TEISĘ ĮSIGYTI AKCIZAIS APMOKESTINAMAS PREKES SU AKCIZŲ LENGVATA

	Eil. Nr.
	Akcizais apmokesti-namos prekės, kurioms taikomos akcizų lengvatos
	Lengvatos paskirtis
	Lietuvos Respubli-kos akcizų įstatymo nuostata, reglamen-tuojanti lengvatą
	Registruojami asmenys
	Įregistra-vimo terminas
	Ar registravi-mas / identifika-cinis numeris siejamas su konkrečia veiklos vykdymo vieta (Taip / Ne)

	
	
	
	
	Eil. Nr.
	Tipas
	Pavadini-mas
	Identi-fikacinis numeris (fragmen-tas)
	Registruojami asmenys
	
	

	1.
	Etilo alkoholis ir alkoholiniai gėrimai
	Etilo alkoholis ir alkoholiniai gėri-mai, skirti acto gamybai
	27 straips-nio 1 dalies 4 punktas
	1.1.
	Naudotojas
	Acto gamintojas
	KA-N
	Asmenys, kurie iš Lietuvos Respublikos akcizais apmokestinamų prekių sandėlio įsigyja, iš kitos Europos Sąjungos valstybės narės (toliau – valstybė narė) gauna ar importuoja etilo alkoholį ir (arba) alkoholi-nius gėrimus ir juos naudoja acto gamyboje.
	Netermi-nuotas
	Ne

	
	
	Etilo alkoho-lis ir alkoholiniai gėrimai, skirti šokolado gaminių ir kitų maisto produktų gamybai
	27 straips-nio 1 dalies 5–6 punktai
	1.2.
	Naudotojas
	Šokolado ir (arba) kitų maisto produktų gamintojas
	MS-N
	Asmenys, kurie iš Lietuvos Respublikos akcizais apmokestinamų prekių sandėlio įsigyja, iš kitos valstybės narės gauna ar importuoja etilo alkoholį ir (arba) alkoholinius gėrimus ir juos naudoja šokolado gaminių bei kitų maisto produktų gamyboje.
	1 metams
	Ne

	
	
	Etilo alkoholis ir alkoholiniai gėri-mai, skirti maisto ir (arba) nealko-holinių gėrimų gamybai naudo-jamų kvapiųjų medžiagų ar jų mišinių gamybai
	27 straips-nio 1 dalies 7 punktas
	1.3.
	Naudotojas
	Kvapiųjų medžiagų gamintojas
	KP-N
	Asmenys, kurie iš Lietuvos Respublikos akcizais apmokestinamų prekių sandėlio įsigyja, iš kitos valstybės narės gauna ar importuoja etilo alkoholį ir (arba) alkoholinius gėrimus ir juos naudoja kvapiųjų medžiagų gamyboje ne
akcizais apmokestinamų prekių sandėlyje.
	1 metams
	Ne

	
	
	Etilo alkoholis, skirtas moksli-niams tyrimams
	27 straips-nio 1 dalies 9 punktas
	1.4.
	Naudotojas
	Mokslinių tyrimų vykdytojas
	MO-N
	Asmenys, kurie iš Lietuvos Respublikos akcizais apmokestinamų prekių sandėlio įsigyja, iš kitos valstybės narės gauna ar importuoja etilo alkoholį ir jį naudoja moksliniams tyrimams.
	1 metams
	Ne

	2.
	Energiniai produktai
	Energiniai produktai, skirti šildymui

	37 straips-nio 2 dalis, 371 straips-nio 2 dalis, 38 straips-nio 2 dalis
	2.1.
	Naudotojas
	Šildymui skirto kuro naudotojas
	SK-N
	Asmenys, kurie iš Lietuvos Respublikos akcizais apmokestinamų prekių sandėlio arba kito registruoto šildymui skirto kuro tiekėjo įsigyja ir naudoja šildymui skirtą kurą.
	1 metams
	Taip

	
	
	
	
	2.2.
	Tiekėjas
	Šildymui skirto kuro tiekėjas
	SK-T
	Asmenys, kurie tiekia (parduoda) šildymui skirtą kurą kitiems registruotiems šildymui skirto kuro tiekėjams arba naudotojams. Neregistruojami asmenys, kurie, panaikinus šildymui skirto kuro naudotojo registraciją, perleidžia šildymui skirto kuro likutį kitiems Registruotiems asmenims, nurodytiems Taisyklių priedo 2 punkte.
	Neter-minuo-tas
	Taip

	
	
	
	
	2.3.
	Naudotojas
	Daug energijos sunaudojan-tis šildymui skirto kuro naudotojas
	SK2-N
	Asmenys, atitinkantys visas Akcizų įstatymo 43 straipsnio 11  nurodytas sąlygas, kurie energinius produktus importuoja, įsigyja iš Lietuvos Respublikos akcizais apmokestinamų prekių sandėlio ir / arba iš kitos valstybės narės, pasigamina bei šiuos produktus naudoja kaip šildymui skirtą kurą.
	1 metams
	Taip

	3.
	Energiniai produktai
	Gazoliai, skirti naudoti žemės ūkio veiklos, įskaitant akvakultūros ar verslinės žvejybos vidaus vandenyse veiklą, subjektams žemės ūkio produktų gamybai naudojamoje žemės ūkio technikoje (įskaitant traktorius), žvejybos laivų varikliuose
	37 straips-nio 3 dalis
	3.1.
	Tiekėjas
	Žymėtų gazolių (DŽ) didmeninis tiekėjas
	ZD-T
	Asmenys, kurie didmeninės prekybos sąlygomis tiekia (parduoda) žymėtus gazolius (DŽ) kitiems registruotiems žymėtų gazolių tiekėjams arba žemės ūkio veiklos / žuvininkystės subjektams.
	Netermi-nuotas
	Taip

	
	
	
	
	3.2.
	Tiekėjas
	Žymėtų gazolių (DŽ) mažmeni-nis tiekėjas (degalinė)
	SS-T
	Asmenys, kurie mažmeninės prekybos sąlygomis tiekia (parduoda) žymėtus gazolius (DŽ) kitiems registruotiems žymėtų gazolių tiekėjams arba žemės ūkio veiklos / žuvininkystės subjektams.
	Netermi-nuotas
	Taip

	4.
	Energiniai produktai
	Orlaivių degalai, kurie tiekiami oro navigacijos tikslams (įskaitant orlaivių degalus, naudojamus orlaivių gamybai, remontui, bandymams, eksploatacijai ir aptarnavimui), išskyrus orlaivių degalus, tiekiamus į asmeniniams poreikiams naudojamus orlaivius
	43 straips-nio 1 dalies 1 punktas
	4.1.
	Tiekėjas
	Orlaivių degalų tiekėjas
	OD-T
	Asmenys, kurie iš Lietuvos Respublikos akcizais apmokestinamų prekių sandėlio įsigyja, iš kitos valstybės narės gauna ar importuoja degalus, skirtus tiekti (parduoti) kaip orlaivių degalus.
	Netermi-nuotas
	Taip

	5.
	Energiniai produktai
	Laivų degalai, kurie tiekiami laivų navigacijos Europos Sąjungos vandenyse tikslams (įskaitant žvejybą), išskyrus laivų degalus, tiekiamus į asmeniniams poreikiams naudojamus laivus
	43 straips-nio 1 dalies 2 punktas
	5.1.
	Tiekėjas
	Laivų degalų tiekėjas
	LD-T
	Asmenys, kurie iš Lietuvos Respublikos akcizais apmokestinamų prekių sandėlio įsigyja, iš kitos valstybės narės gauna ar importuoja degalus, skirtus tiekti (parduoti) kaip laivų degalus.
	Netermi-nuotas
	Taip

	6.
	Energiniai produktai
	Energiniai produktai, kai jie naudojami kitiems tikslams negu kaip variklių degalai, kaip šildymui skirtas kuras arba variklių degalų priedai
	43 straipsnio 1 dalies 3 punk-tas
	6.1.
	Naudotojas
	Energinių produktų naudotojas
	BA/-N
	Asmenys, kurie iš Lietuvos Respublikos akcizais apmokestinamų prekių sandėlio ar kito registruoto atitinkamų produktų tiekėjo įsigyja, iš kitos valstybės narės gauna ar importuoja neišpilstytus į mažmeninės prekybos pakuotę energinius produktus ir juos naudoja kitiems tikslams negu variklių degalai, šildymui skirtas kuras arba variklių degalų priedai, t. y. techniniams, gamybiniams (išskyrus pačią energinių produktų gamybą) ir panašiems tikslams.
	1 metams
	Taip

	
	
	
	
	6.2.
	Naudotojas
	Energinių produktų (dujinės kilmės) naudotojas
	BA/1-N
	Asmenys, kurie iš Lietuvos Respublikos akcizais apmokestinamų prekių sandėlio ar kito registruoto atitinkamų produktų tiekėjo įsigyja, iš kitos valstybės narės gauna ar importuoja neišpilstytus į mažmeninės prekybos pakuotę dujinės kilmės energinius produktus ir juos naudoja kitiems tikslams negu variklių degalai, šildymui skirtas kuras arba variklių degalų priedai, t. y. techniniams, gamybiniams (išskyrus pačią energinių produktų gamybą) ir panašiems tikslams.
	1 metams
	Taip

	
	
	
	
	6.3.
	Tiekėjas
	Energinių produktų tiekėjas
	BA-T
	Asmenys, kurie iš Lietuvos Respublikos akcizais apmokestinamų prekių sandėlio ar kito registruoto atitinkamų produktų tiekėjo įsigyja, iš kitos valstybės narės gauna ar importuoja neišpilstytus į mažmeninės prekybos pakuotę energinius produktus ir juos: neišpilstytus tiekia (parduoda) naudotojams arba patys išpilsto į mažmeninės prekybos pakuotę, arba neišpilstytus tiekia (parduoda) kitiems registruotiems šių produktų tiekėjams, kurie juos išpilsto į mažmeninės prekybos pakuotę
	Netermi-nuotas
	Taip

	
	
	
	
	6.4.
	Tiekėjas
	Energinių produktų (dujinės kilmės) tiekėjas
	BA1-T
	Asmenys, kurie iš Lietuvos Respublikos akcizais apmokestinamų prekių sandėlio ar kito registruoto atitinkamų produktų tiekėjo įsigyja, iš kitos valstybės narės gauna ar importuoja neišpilstytus į mažmeninės prekybos pakuotę dujinės kilmės energinius produktus ir juos: neišpilstytus tiekia (parduoda) naudotojams arba patys išpilsto į mažmeninės prekybos pakuotę, arba neišpilstytus tiekia (parduoda) kitiems registruotiems šių produktų tiekėjams, kurie juos išpilsto į mažmeninės prekybos pakuotę.
	Neter-minuo-tas
	Taip

	
	
	
	
	6.5.
	Naudotojas
	Tepalinių alyvų naudotojas
	TA/-N
	Asmenys, kurie gamina, iš kito registruoto atitinkamų produktų tiekėjo įsigyja, iš kitos valstybės narės gauna ar importuoja neišpilstytas į mažmeninės prekybos pakuotę tepalines alyvas ir jas naudoja kitiems tikslams negu variklių degalai, šildymui skirtas kuras arba variklių degalų priedai, t. y. techniniams, gamybiniams (išskyrus pačią energinių produktų gamybą) ir panašiems tikslams.
	1 metams
	Taip

	
	
	
	
	6.6.
	Tiekėjas
	Tepalinių alyvų gamintojas ir (arba) tiekėjas
	TA-T
	Asmenys, kurie gamina, iš kito registruoto atitinkamų produktų tiekėjo įsigyja, iš kitos valstybės narės gauna ar importuoja neišpilstytas į mažmeninės prekybos pakuotę tepalines alyvas ir jas: neišpilstytas tiekia (parduoda) naudotojams arba patys išpilsto į mažmeninės prekybos pakuotę, arba neišpilstytas tiekia (parduoda) kitiems registruotiems šių produktų tiekėjams, kurie juos išpilsto į mažmeninės prekybos pakuotę.
	Neter-minuo-tas
	Taip

	7.
	Elektros energija
	Elektros energija, naudojama cheminės redukcijos tikslu, elektrolizės ir metalurgijos procesams, gamybos procesams, kai jos pirkimo kaina sudaro daugiau kaip 50 procentų gaminamo produkto vieneto savikainos
	48 straips-nio 2 dalis
	7.1.
	Naudotojas
	Elektros energijos naudotojas specifi-niams procesams
	ET/-N
	Asmenys, kurie įsigyja nuo akcizų atleidžiamą elektros energiją ir naudoja ją cheminės redukcijos tikslams, elektrolizės ir metalurgijos procesams arba gamybos procesams, kai jos pirkimo kaina (o tais atvejais, kai ją gamina tas pats asmuo, – gamybos savikaina) sudaro daugiau kaip 50 procentų gaminamo produkto vieneto savikainos.

	1 kalendo-riniams metams
	Taip

	8.
	Akmens anglis, koksas, lignitas, šildymui skirtos durpės
	Akmens anglis, koksas, lignitas, durpės, skirti tiekti
	51 straipsnio 2 dalis
	8.1.
	Tiekėjas
	Akmens anglių, kokso, lignito tiekėjas
	AN-T
	Asmenys, kurie iš kitos valstybės narės gauna, importuoja ir (arba) Lietuvos Respublikoje įsigyja akmens anglis, koksą, lignitą, už kuriuos akcizai nesumokėti, ir juos tiekia (parduoda) Lietuvos Respublikoje, išgabena į kitą valstybę narę arba eksportuoja.

	Neter-minuo-tas
	Ne

	
	
	
	
	8.2.
	Tiekėjas
	Šildymui skirtų durpių tiekėjas
	DP-T
	Asmenys, kurie gamina, iš kitos valstybės narės gauna, importuoja ir (arba) Lietuvos Respublikoje įsigyja šildymui skirtas durpes, už kurias akcizai nesumokėti, ir jas tiekia (parduoda) Lietuvos Respublikoje, išgabena į kitą valstybę narę arba eksportuoja.

	Neter-minuo-tas
	Ne

	9.
	Neapdoro-tas tabakas
	Neapdorotas tabakas naudoti ir (arba) tiekti
	72 straips-nio 1 dalies 4 punktas ir 2 dalis
	9.1.
	Naudotojas
	Neapdoroto tabako naudotojas
	NT/-N
	Asmenys, kurie gamina, iš kitos valstybės narės gauna, importuoja ir (arba) iš kito registruoto neapdoroto tabako tiekėjo įsigyja neapdorotą tabaką, už kurį akcizai nesumokėti, ir, taikydami akcizų atleidimą, neapdorotą tabaką naudoja kitiems tikslams negu tiekimas (pardavimas), išgabenimas į kitą valstybę narę arba eksportas. Šis įregistravimas nesuteikia teisės neapdorotą tabaką vartoti rūkymui.
	Netermi-nuotas
	Taip

	
	
	
	
	9.2.
	Tiekėjas
	Neapdoroto tabako tiekėjas
	NT-T
	Asmenys, kurie gamina, iš kitos valstybės narės gauna, importuoja ir (arba) iš kito registruoto neapdoroto tabako tiekėjo įsigyja neapdorotą tabaką, už kurį akcizai nesumokėti ir, taikydami akcizų atleidimą, neapdorotą tabaką tiekia (parduoda) kitiems neapdoroto tabako tiekėjams arba naudotojams, gamina apdorotą tabaką ir (ar) kaitinamojo tabako produktus, taip pat išgabena jį į kitą valstybę narę arba eksportuoja.
	Netermi-nuotas
	Taip

	10.
	Naftos dujos ir dujiniai anglia-vande-niliai (išsky-rus gamti-nes dujas)
	Naftos dujos ir dujiniai anglia-vandeni-liai, skirti Akcizų įstatymo 39 straipsnio 2 ir 3 dalyse nurody-tiems tikslams
	39 straipsnio 2 ir 3 dalys
	10.1.
	Naudotojas
	Šildymui skirtų naftos dujų naudotojas buityje
	DV-N
	Asmenys, kurie importuoja, iš Lietuvos Respublikos akcizais apmokestinamų prekių sandėlio arba tiekėjo, nurodyto šio priedo 10.3 papunktyje, arba iš kitos valstybės narės įsigyja ir naudoja neišpilstytas naftos dujas ir dujinius angliavandeni-lius Akcizų įstatymo 39 straipsnio 2 dalyje nurodytiems tikslams (įskaitant atvejus kai šie produktai gaunami į grupinius įrenginius, per kuriuos jie tiekiami buitinėms reikmėms).
	3 
metams
	Taip

	
	
	
	
	10.2.
	Naudotojas
	Šildymui skirtų naftos dujų naudotojas versle
	DV1-N
	Asmenys, kurie importuoja, iš Lietuvos Respublikos akcizais apmokestinamų prekių sandėlio arba tiekėjo, nurodyto šio priedo 10.3 papunktyje, arba iš kitos valstybės narės įsigyja ir naudoja neišpilstytas naftos dujas ir dujinius angliavandeni-lius Akcizų įstatymo 39 straipsnio 3 dalyje nurodytiems tikslams.
	3 metams
	Taip

	
	
	
	
	10.3.
	Tiekėjas
	Šildymui skirtų naftos dujų tiekėjas
	DV/-T
	Asmenys, kurie iš Lietuvos Respublikos akcizais apmokestinamų prekių sandėlio ar kito tiekėjo, nurodyto šiame papunktyje, įsigyja, iš kitos valstybės narės gauna ar importuoja neišpilstytas naftos dujas ir dujinius angliavandeni-lius ir juos tiekia (parduoda) kitiems registruotiems tiekėjams, nurodytiems šiame papunktyje, arba naudotojams, nurodytiems priedo 10.1 ir / arba 10.2 papunkčiuose. Taip pat asmenys, neišpilstytas naftos dujas ir dujinius angliavandeni-lius išpilstantys į dujų balionus.
	Neter-minuotas
	Ne

	
	
	
	
	10.4
	Naudotojas
	Daug energijos suvartojantis šildymui skirtų naftos dujų naudotojas
	DV2-N
	Asmenys, atitinkantys visas Akcizų įstatymo 43 straipsnio 11  dalyje nurodytas sąlygas, kurie neišpilstytas naftos dujas ir dujinius angliavandeni-lius importuoja, įsigyja iš Lietuvos Respublikos akcizais apmokestinamų prekių sandėlio ir / arba iš kitos valstybės narės, pasigamina bei šiuos produktus naudoja kaip šildymui skirtą kurą.
	3 metams
	Taip

	11.
	Energiniai produktai, įskaitant akmens anglis, koksą, lignitą, šildymui skirtas durpes
	Energiniai produktai, kuriems netai-koma anglies dioksido deda-moji, skirti naudoti kaip šildymui skirtas kuras arba kaip variklių degalai stacionarioje įrangoje ar įrangoje, kuri naudojama statyboje
	43 strai-psnio 11 ir 12 dalys
	11.1.
	Naudotojas
	Energinių produktų, kuriems netaikoma anglies dioksido dedamoji, naudotojas
	CO2-N
	Asmenys, atitinkantys visas Akcizų įstatymo 43 straipsnio 11 dalyje nurodytas sąlygas, kurie energinius produktus importuoja, įsigyja iš Lietuvos Respublikos akcizais apmokesti-namų prekių sandėlio ir / arba tiekėjo, nurodyto šio priedo 8.1 ir 8.2 papunkčiuo-se, ir / arba iš kitos valstybės narės, pasigamina bei šiuos produktus naudoja kaip šildymui skirtą kurą arba kaip variklių degalus stacionario-je įrangoje ar įrangoje, kuri naudojama statyboje.
	Netermi-nuotas
	Ne

Priedo pakeitimai:
Nr. VA-20,
2024-02-23,
paskelbta TAR 2024-02-23, i. k. 2024-03436            

2024-12-16,

Pakeitimai:

1.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-20,
2024-02-23,
paskelbta TAR 2024-02-23, i. k. 2024-03436                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2023 m. gruodžio 27 d. įsakymo Nr. VA-99 „Dėl Asmenų, turinčių teisę įsigyti akcizais apmokestinamų prekių su akcizų lengvata, registravimo taisyklių patvirtinimo ir kai kurių Valstybinės mokesčių inspekcijos prie Lietuvos Respublikos finansų ministerijos viršininko įsakymų pripažinimo netekusiais galios“ pakeitimo

2.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-99,
2024-12-16,
paskelbta TAR 2024-12-16, i. k. 2024-22191                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2023 m. gruodžio 27 d. įsakymo Nr. VA-99 „Dėl Asmenų, turinčių teisę įsigyti akcizais apmokestinamų prekių su akcizų lengvata, registravimo taisyklių patvirtinimo ir kai kurių Valstybinės mokesčių inspekcijos prie Lietuvos Respublikos finansų ministerijos viršininko įsakymų pripažinimo netekusiais galios“ pakeitimo

3.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-9,
2025-02-04,
paskelbta TAR 2025-02-04, i. k. 2025-01700                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2023 m. gruodžio 27 d. įsakymo Nr. VA-99 „Dėl Asmenų, turinčių teisę įsigyti akcizais apmokestinamų prekių su akcizų lengvata, registravimo taisyklių patvirtinimo ir kai kurių Valstybinės mokesčių inspekcijos prie Lietuvos Respublikos finansų ministerijos viršininko įsakymų pripažinimo netekusiais galios“ pakeitimo

